ตรวจโป๊ะท่าเรือรับงานลอยกระทง กทม.จับตาขายพลุประทัดออนไลน์
เมื่อวันที่ 12 พ.ย. นายสกลธี ภัททิยกุล รองผู้ว่าฯ กทม. เปิดเผยภายหลังประชุมคณะผู้บริหาร กทม. ว่า ที่ประชุมได้รายงานการเตรียมความพร้อมลงพื้นที่ตรวจสอบท่าเทียบเรือและโป๊ะริมฝั่งแม่น้ำเจ้าพระยา และสถานประกอบการที่จำหน่ายพลุ ประทัด และดอกไม้เพลิง,ซึ่ง พล.ต.อ.อัศวิน ขวัญเมือง ผู้ว่าฯ กทม. พร้อมหน่วยงานที่เกี่ยวข้องจะลงพื้นที่ในวันที่ 21 พ.ย.นี้ เพื่อวางแนวทางอำนวยความสะดวก ดูแลความปลอดภัยให้กับ ประชาชนและนักท่องเที่ยวตามจุดลอย กระทงต่างๆ พร้อมกันนี้ได้มอบหมายให้สำนักงานเขตพื้นที่สำรวจท่าเรือและโป๊ะทั้งที่อยู่ริมแม่น้ำและในคลองต่างๆ เพื่อตรวจสอบความพร้อมของท่าเทียบเรือและโป๊ะในพื้นที่เขตรับผิดชอบ ว่าอยู่ในสภาพที่ใช้งานได้อย่างปลอดภัยหรือไม่ หากพบว่าท่าเรือมีสภาพชำรุดไม่สามารถใช้งานได้ให้ปิดประกาศห้ามใช้ เพื่อป้องกันอุบัติเหตุที่อาจเกิดขึ้นระหว่างลอยกระทง,นายสกลธีกล่าวอีกว่า เทศกาลลอย กระทงประจำปีนี้ยังงดจุดพลุ ประทัด ตะไล งดปล่อยโคมลอยเหมือนปีที่ผ่านมา ซึ่งภายหลังการตรวจท่าเทียบเรือและโป๊ะริมน้ำ เจ้าพระยาแล้ว ผู้ว่าฯ กทม.พร้อมหน่วยงานที่เกี่ยวข้องจะลงพื้นที่ตรวจสอบร้านที่ลักลอบจำหน่ายพลุ ประทัด ดอกไม้เพลิงด้วย ซึ่งทราบว่าผู้ค้าเปลี่ยนวิธีการขายผ่านช่องทางออนไลน์ ขณะนี้ กทม.ได้จับตากลุ่มผู้ค้าผ่านออนไลน์อย่างต่อเนื่อง.
พร้อมกันนี้ได้มอบหมายให้สำนักงานเขตพื้นที่สำรวจท่าเรือและโป๊ะทั้งที่อยู่ริมแม่น้ำและในคลองต่างๆ เพื่อตรวจสอบความพร้อมของท่าเทียบเรือ
ท่าเรือ,โป๊ะเรือ,ลอยกระทง,ท่าเทียบเรือ,สกลธี ภัททิยกุล,ข่าวทั่วไป